ა(ა)იპ. ლენტეხის ტურიზმის განვითარების ცენტრი „ლაილა“

დირექტორი ბესარიონ ჩანქსელიანი

ტელ: 598 71 07 01

ელ. ფოსტა: laylamail2017@gmail.com

 ა(ა)იპ. ტურიზმის განვითარების ცენტრი „ლაილა“-ს საქმიანობა 2021-2022 წლებში ძირითადად შემოიფარგლებოდა ისეთი აქტივობებით, რომელსაც დიდი ფინანსური დანახარჯები არ ესაჭიროებოდა. ცენტრის ძირითადი მიზანი გახლავთ ქვემო სვანეთის ტურისტული პოტენციალის და სერვისების პოპულარიზაცია, რეკლამირება. ბუკლეტების და გზამკვლევების გამოცემა საჭიროებისამებრ, სოციალურ ქსელებში და ინტერნეტ ფორუმებში აქტიური მუშაობა, ინტერნეტ საიტზე განთავსება და ადმინისტრირება. ღირსშესანიშნავი ადგილების და ქვემო სვანეთის ტურისტული პოტენციალის მქონე ტერიტორიების და ძეგლების აღწერა. ტურიზმის დეპარტამენტთან და ტურისტული მომსახურების ცენტრებთან, სააგენტოებთან მჭიდრო თანამშრომლობა. ტურიზმის განვითარების ხელშესაწყობად სხვა და სხვა პროექტების მომზადება და სხვა აქტივობები - ახალგაზრდობის ჩართულობით. ტურისტული მარშრუტების დაგეგმვა, შესწავლა, ინფორმაციის შეგროვება, მცირე პრეზენტაციების მოწყობა თემაზე ქვემო სვანეთის ღირსშესანიშნაობები. ისტორიულ-კულტურული მემკვიდრეობის და სხვა ტურისტული პოტენციალის წარმოჩენა, გაცნობა და მისი პიარი.

 ა(ა)იპ. ტურიზმის განვითარების ცენტრ „ლაილა“ -ს 2021 წლის სუბსიდია შეადგენდა 84.000 (ოთხმოცდა ოთხი ათას) ლარს, საიდანაც 79. 925 ლარი სახელფასო ანაზღაურებისთვის იყო გათვალისწინებული. ცენტრის დირექტორია ბესარიონ ჩანქსელიანი, ჰყავთ 32 თანამშრომელი, მათ შორის, მოკლევადიანი ხელშეკრულებით 24. ა(ა)იპ-ს თანამშრომლები, ინტენსიურად და აქტიურად იყვნენ ჩართული სამთო სალაშქრო, საბანაკე ღირსშესანიშნავი ადგილების მოძიების, შესწავლის, აღწერის და დასურათების სამუშაოებში. შემდეგი ეტაპზე კი მოიძიებენ ქვემო სვანეთის ღირსშესანიშნაობებს, წარმოაჩენენ ისტორიული -კულტურული მემკვიდრეობის ძეგლებს და სხვა ტურისტულად მიმზიდველ ადგილებს.

 2022 წელს ტურიზმის ცენტრის სუბსიდიამ შეადგინა 87.800 ლარი, საიდანაც სახელფასო ფონდი იყო 87.725 ლარი, განვითარების ხარჯი კი 75 ლარი. თანამშრომელთა რაოდენობა იყო 26. მათ მიერ წლის განმავლობაში გაწეული საქმიანობიდან აღსანიშნავია: მუნიციპალიტეტის ტერიტორიაზე არსებული კულტურულ-ისტორიული ძეგლების შესწავლისა და აღწერის, ტურისტულად მიმზიდველი და საინტერესო ადგილების მოძიების სამუშაოები(ტურისტული ბილიკების მოსაწყობად საინტერესო და ხელსაყრელი, საბანაკე ადგილები, ტბები, მდინარეები, ჩანჩქერები, მწვერვალები და ა. შ.) მომსახურება გაუწიეს ტურისტულ ჯგუფებს-ინფორმაციის მიწოდების თვალსაზრისით, ასევე, გაუწიეს გიდობა როგორც ადგილობრივ, ასევე, უცხოელ ტურისტებს, მათ შორის, ახალგაზრდული პროექტის „მომავლის ბანაკის „ წარმომადგენლებს და ა.შ.